stanford-oval/wikipedia huggingface dataset:
מאטי יארווינן
ביוגרפיה > אלוף אירופה

באליפות אירופה הראשונה באתלטיקה שנערכה בטורינו, איטליה בשנת 1934 זכה יארווינן במדליית זהב בשיא עולם חדש של 76.66 מטר, שיא העולם היחידי באליפות, לפני בן ארצו מאטי סיפלה (69.97 מטר) וגוסטב סול מאסטוניה (69.31 מטר).
באולימפיאדת ברלין (1936) לא הצליח יארווינן להגן על תוארו בשל פציעה בגבו וסיים במקום חמישי בהטלת כידון בתוצאה של 69.18 מטר.
באליפות אירופה שנערכה בפריז, צרפת בשנת 1938 הגן יארווינן על תוארו בהטלת כידון בתוצאה של 76.87 מטר, לפני בן ארצו שיאן העולם הטרי (שבוע ימים) איריו ניקנן (75.00 מטר) ויוז'ף וארסגי מהונגריה (72.78 מטר).
בשנת 1939, שירת יארווינן במלחמת החורף במצר הקרלי (קו מנרהיים) ושם אימן חיילים בזריקת רימוני יד ביחד עם חברו איריו ניקנן. לאחר המלחמה עבד כיועץ כלכלי.
בשנת 1945, בסיום הקריירה הספורטיבית שלו, משרד הדואר של פינלנד כיבד אותו בהוצאת בולים בדמותו.
שיאים אישיים

הטלת כידון: 77.23 מטר (1936), שיא עולם בעבר
למברטו ברטולוצ'י

| --- | --- |
למברטו ברטולוצ'י
למברטו ברטולוצ'י
 לידה:  21 ביוני 1924 אורבטלו, ממלכת איטליה ממלכת איטליה
 פטירה:  26 בפברואר 2020 (בגיל 95) רומא, איטליה איטליה
 מדינה:  איטליה 
 השתייכות:   חיל האוויר המלכותי האיטלקי  חיל האוויר האיטלקי
 תקופת הפעילות:  1942–1986 (כ־44 שנים)
 דרגה:   גנרל של צוות אוויר
 תפקידים בשירות
 ראש מטה ההגנה
 פעולות ומבצעים
 מלחמת העולם השנייה
 עיטורים
 אביר הצלב הגדול של מסדר ההצטיינות של הרפובליקה האיטלקית  מדליית זהב לכבוד תקופת שירות ארוכה בצבא איטליה  Maurician medal  צלב ההצטיינות במלחמה  בפסקה זו 2 רשומות נוספות שטרם תורגמו 
 
למברטו ברטולוצ'י (באיטלקית: Lamberto Bartolucci‏; 21 ביוני 1924 – 26 בפברואר 2020) היה גנרל בחיל האוויר האיטלקי, אשר שימש כראש מטה ההגנה (מקביל לרמטכ"ל) בין השנים 1983-1986.
ביוגרפיה

ברטולוצ'י נולד באורבטלו ב-21 ביוני 1924. ב-1942 הוא התגייס לחיל האוויר המלכותי האיטלקי. הוא החל לעבור הכשרה כטייס קרבי, אולם בספטמבר 1943, לאחר שאיטליה החליפה צדדים במלחמה, כבשו הגרמנים את צפון איטליה. ברטולוצ'י הצליח להימנע מנפילה בשבי, והצטרף לפרטיזנים. הוא לחם כנגד הגרמנים עד סיום המלחמה. לאחר המלחמה, ברטולוצ'י חזר והתגייס לחיל האוויר האיטלקי וסיים את הכשרתו כטייס באפריל 1947. ב-1953 הוא מונה למפקד הטייסת ה-208. ב-1955 הוא הועלה לדרגת קפיטנו ונשלח לארצות הברית כדי לסיים את הכשרתו. לאחר שחזר לאיטליה, הוא מונה למפקד הטייסת ה-211. ב-1961 הוא הועלה לדרגת מאיורו, והיה ממונה על התוכנית להטמעת מטוסי ה-F-104 סטארפייטר בחיל האוויר האיטלקי.
ב-1969 הוא מונה לסגן מפקד כנף קרב 36. שנה לאחר מכן הוא הועלה לדרגת קולונלו ומונה למפקד הכנף. באוגוסט 1976 הוא הועלה לדרגת גנרל של דיוויזיה אווירית ומונה למפקד פיקוד התובלה וההצלה האווירית. ב-2 באפריל 1980 הוא מונה למפקד חיל האוויר. לאחר התרסקות טיסה 870 של איטאוויה, שבה נהרגו 77 אזרחים, ברטולוצ'י הואשם בכך שהסתיר מהממשלה מידע הנוגע לסיבת ההתרסקות של המטוס. בית המשפט העליון באיטליה זיכה את ברטולוצ'י מאשמה וקבע שברטולוצ'י לא הסתיר מידע. ב-13 באוקטובר 1983 הוא מונה לראש מטה ההגנה (מקביל לרמטכ"ל). הוא כיהן בתפקיד עד 8 בינואר 1986.
ברטולוצ'י נהרג בתאונת דרכים ברומא ב-26 בפברואר 2020.
כשל נטורליסטי

ערך זה עוסק בבעיה בהגדרת הטוב, הדומה לבעיית אותיפרון. אם התכוונתם לכשל בגזירת משפטי מוסר מעובדות, אותה הזכיר דוד יום, ראו .
'כשל נטורליסטי' הוא מונח שנטבע על ידי הפילוסוף ג. א. מור בספרו "פרינקיפיה אתיקה" (עקרונות האתיקה) משנת 1903. המונח מתייחס לכשל הטמון בהגדרת המונח "טוב" באמצעות התכונות שלו. לעיתים קרובות מבולבל המושג "כשל נטורליסטי" עם מושג דומה – "בעיית הראוי-מצוי".
פירוט

מור טוען שכל העוסקים באתיקה במשך השנים הגדירו את המושג "טוב" באמצעות תכונות שאפיינו, לדעתם, מעשים טובים. ההדוניסטים אמרו שמעשים הם טובים רק אם הם מעשים הגורמים הנאה, אלטרואיסטים אמרו שמעשים טובים הם מעשים של עזרה לאחר, וכו'. אולם גישות אלו מכילות, על פי מור, כשל נטורליסטי, כי הן מנסות להגדיר מושג באמצעות התכונות שלו, וכך מערבבות בין סיבה לתוצאה. המעשה הוא לא מעשה טוב משום שהוא גורם הנאה, אלא גורם הנאה משום שהוא מעשה טוב.
הטעות דומה, על פי מור, לניסיון להגדיר את הצבע צהוב בתור "הצבע של חלמון הביצה" או בתור "צבע של אור בעל אורך גל בין 565 ננומטר ל-590 ננומטר". הגדרת הצבע "צהוב", כמו הגדרת המושג "טוב", אינה אפשרית על ידי תכונותיו – אמנם חלמון הוא צהוב, ואמנם כל קרן אור בעלת אורך גל מסוים תהיה צהובה, אבל אלו לא ההגדרות הנכונות ל"צבע" צהוב, משום שהצבע הוא החוויה של הצופה ולא חלק מהאובייקט שאנו רואים. בדומה, את "הטוב" מגדיר כל אחד על ידי מה שמור מכנה "אינטואיציה מוסרית".
מור מבדיל, בהקשר זה, בין "תכונות פשוטות", כמו טיב, צבע וכדומה, המוגדרות על ידי אינטואיציה, לבין "תכונות מסובכות" המוגדרות על ידי תכונות פשוטות אחרות. "עזרה לאחר" למשל, היא מושג מסובך, ולכן צריך להגדיר אותה באמצעות המושג "טוב", ולא להפך.
שימושים נוספים

עם השנים המונח "כשל נטורליסטי" עורבב עם מושגים דומים אחרים, וכיום הוא מתייחס לעיתים לדברים אחרים. שני השימושים הבולטים ביותר הם:
בעיית הראוי-מצוי – הגדרת והצדקת הרצוי על פני המצוי. למשל המשפט "כולם חוצים באדום, ולכן זה בסדר".
פנייה אל הטבע – קביעה שמעשים הם בסדר משום שהם טבעיים. למשל המשפט "צמחונות אינה מוסרית יותר מאשר אכילת בשר, משום שבטבע חיות אוכלות זו את זו."
ברנארד ויליאמס הסביר את הבלבול שנוצר באמצעות ביקורת על מור. לטענתו הכינוי "כשל נטורליסטי" הוא כינוי שגוי, והכשל הנטורליסטי אינו כשל לוגי וגם אין לו קשר לנטורליזם.
הערות שוליים

↑  George Edward Moore, Principia Ethica, London: Cambridge University Press, 1903 (text in the English Wikisource)
↑  Principia Ethica, Chapter III
↑  Principia Ethica, Chapter I, §7
| מסקנות לא-רלוונטיות (איגנורטיו אלנכי) וכשלים לוגיים |
| --- | --- | --- |
| כללי | דיקטו סימפליקיטר • אד נאוסאם • אקס סילנטיו • כשל הסתברות קודמת • בורות בלתי-מנוצחת • איש קש |  |
| פנייה אל הרגש | אד מטום • הסתמכות על החנופה • אד מיסריקורדיאם • בשם הלעג • לא הומצא כאן • אד אודיום • בשם ההומור • בשם הפטריוטיות • בשם הרצינות • בשם התועלת • כבוד בגלל קרבה |  |
| כשל גנטי | אד הומינם • אד ורקונדיאם • פנייה למניעים אישיים• אד אנטיקוויטם • אשמה בגלל קרבה • הרעלת בארות • רדוקטיו אד היטלרום • אד פופולום |  |
| אד קונסקוונטיאם | אד בקולום • בשם המשאלה |  |
| טווח ביניים | אבחנת פנטום • חשיבה בשחור לבן • מדרון חלקלק • דיקטו סימפליקיטר • אד טמפרנטיאם |  |
| כשלי סילוגיזם | איליקיט מיור • איליקיט מינור • כשל אמצע לא מופץ • מסקנה מחייבת מהנחה שוללת • כשל הנחות בלעדיות • כשל קיומי •  אישור מופרד • דיקטו סקונדום |  |
| נון סקוויטור | אישור הסוגר • הכחשת הפותח • חוסר עקביות |  |
| שגיאת דגימה | גורמים לא מבוקרים • היקש עצל • מדגם לא מייצג • היפרבולה היקשית • הכללה נמהרת • הקבלה שגויה • חיוניות מטעה • יותר מדי חריגים • כשל אי הכללה • עיסוי נתונים |  |
| כשלי הסחה | אד איגנורנטיאם • כשל נטורליסטי • פלוריום אינטרוגטיונום • משתי עוולות יוצא צדק • כשל התנגדויות זניחות |  |
| פנייה אל הסמכות | אד אנטיקוויטם • אד לזרום • אד נוביטם • אד קרומנם • בשם האינדיבידואליזם • בשם האמינות • מומחים לא מזוהים  • סמכות בלתי מעורערת • תמיכת המפורסם |  |
| שגיאות תצפית | דגימה מוטה • דגימה מוכתמת • הטיית הנסיין |  |
| --- | --- |
בקרת זהויות :  NLI: 987007560767705171  GND: 4828362-9  LCCN: sh85090272
לילנד סטנפורד

לילנד סטנפורד
לילנד סטנפורד בשנת 1881
אמסה לילנד סטנפורד (באנגלית: Amasa Leland Stanford;‏ 9 במרץ 1824 - 21 ביוני 1893) היה איל הון, איש עסקים ופוליטיקאי אמריקאי, מייסדה של אוניברסיטת סטנפורד.
לקסיקון המחברים היהודים-גרמנים

הלקסיקון
לקסיקון המחברים היהודים-גרמנים (בגרמנית: Lexikon deutsch-jüdischer Autoren) הוא אנציקלופדיה בת 20 כרכים בשפה הגרמנית, שעוסקת בתרומה היהודית לתרבות הגרמנית. היא כוללת 1,300 ערכים ביוגרפיים וביבליוגרפיים. "בנוסף למחברי ומחברות הספרות במובן הרחב ביותר", האישים שנכללים בלקסיקון הם, לדברי מחבריו, "נציגי מדעי הרוח ואישי ציבור אחרים אם לעבודתם הייתה השפעה על ההיסטוריה התרבותית בשפה הגרמנית מעבר לתחום העיסוק שלהם".
הלקסיקון הוא ספר היעץ המקיף ביותר בשפה הגרמנית בנושא זה. כרכי הלקסיקון פורסמו בין 1992 ל-2012 ונערכו בידי "ארכיון ביבליוגרפיה יודאיקה" (Archiv Bibliographia Judaica). הם הופיעו בהוצאת ולטר דה גרויטר, בניהולה של רנאטה הויר (גר').
פרטים ביבליוגרפיים

רנאטה הויר (עורכת), Lexikon deutsch-jüdischer Autoren,‏ Archiv Bibliographia Judaica,‏ 21 כרכים, הוצאת ולטר דה גרויטר, ברלין (עד כרך 16 בהוצאת זאור, מינכן), 1992–2013 (בתוספת כרך השלמות), ISBN 978-3-598-22680-9.
לאונרדו רודריגס

לאונרדו אדריאן רודריגס יאקוביטי (בספרדית: Leonardo Adrián Rodríguez Iacobitti; נולד ב-27 באוגוסט 1966) הוא כדורגלן עבר ארגנטינאי ששיחק בעמדת הקשר.
קריירת המשחק של רודריגס נפרשה על פני שש מדינות שונות, והוא שיחק בסך הכול בתשעה מועדונים שונים. המועדון בו זכה להצלחה הגדולה ביותר ושיחק במשך הזמן הרב ביותר הוא אוניברסידד דה צ'ילה, במדיו זכה בשלוש אליפויות צ'ילה ובשני גביעים. במדי סן לורנסו זכה רודריגס באליפות ארגנטינה ובגביע מרקוסור.
רודריגס ייצג את נבחרת ארגנטינה במשך ארבע שנים, בהן הספיק לזכות איתה פעמיים בטורניר קופה אמריקה, ואף להיבחר לשחקן המצטיין של קופה אמריקה 1991, וכן לזכות בגביע המלך פהד 1992 ולייצג את הנבחרת במונדיאל 1994. בסך הכול ערך 28 הופעות במדי הנבחרת, בהן כבש פעמיים.
קריירת משחק > נבחרת ארגנטינה

רודריגס החל את דרכו בנבחרת ארגנטינה תחת המאמן אלפיו באסילה, שזימן אותו לסגל הנבחרת לקראת קופה אמריקה 1991 על אף שלא שותף עד אז באף משחק בינלאומי. במשחקה הראשון של הנבחרת בטורניר, ב-8 ביולי 1991, ערך רודריגס את הופעת הבכורה שלו כשעלה מהספסל בדקה ה-78, בדרך לניצחון נבחרתו 3-0 על ונצואלה. יומיים אחר כך עלה מהספסל במחצית הניצחון 1-0 על צ'ילה, ויומיים לאחר מכן עלה לראשונה בהרכב ואף שיחק תשעים דקות בניצחון 4-1 על פרגוואי. רודריגס פתח בהרכב בכל שלושת משחקי בית הגמר, בהם הניצחון 3-2 על ברזיל, שוויון 0-0 מול צ'ילה וניצחון 2-1 על קולומביה שהבטיח לארגנטינאים את המקום הראשון ואת הזכייה בתואר. רודריגס, על אף שלא כבש במשחקים בהם שותף, נבחר בסיום לשחקן המצטיין של הטורניר.
רודריגס נכלל בסגל של באסילה לטורניר גביע המלך פהד 1992 בערב הסעודית. הייתה זו המהדורה הראשונה של הטורניר ששינה בהמשך את שמו לגביע הקונפדרציות, ונכללו בו אז ארבע נבחרות בלבד. רודריגס פתח בהרכב בניצחון נבחרתו 4-1 על חוף השנהב בחצי הגמר, והיה הכובש הראשון בגמר הטורניר בו גברה ארגנטינה 3-1 על ערב הסעודית כדי לזכות בתואר. היה זה שער הבכורה שלו במדי הנבחרת.
ב-24 בפברואר 1993 זכה רודריגס עם ארגנטינה בגביע ארטמיו פרנקי, לאחר ניצחון בדו-קרב בעיטות עונשין על אלופת יורו 1992, דנמרק. רודריגס עלה בהרכב והוחלף לאחר שישים דקות. באותה השנה זומן על ידי באסילה לסגל הנבחרת לקראת קופה אמריקה 1993. רודריגס פתח בהרכב הנבחרת בשלושת משחקיה בשלב הבתים, שנפתחו בניצחון 1-0 על בוליביה והמשיכו בשתי תוצאות תיקו 1-1, מול מקסיקו ומול קולומביה. ארגנטינה העפילה לרבע הגמר מהמקום הראשון בבית, ושם פגשה את ברזיל. רודריגס עלה מהספסל בדקה ה-54, ורבע שעה אחר כך כבש את שער השוויון של נבחרתו שקבע 1-1. המשחק הגיע להכרעה בדו-קרב פנדלים, ושם כבש רודריגס את הפנדל השלישי של נבחרתו בדרך לניצחון 6-5 בדו-קרב. בחצי הגמר מול קולומביה עלה רודריגס מהספסל במהלך המחצית השנייה, ולאחר שוויון 0-0 שוב עבר המשחק להכרעה בפנדלים. הפעם הופקד רודריגס על הבעיטה הרביעית וביצע אותה בהצלחה בדרך ל-6-5 ולגמר הטורניר. במשחק הגמר מול מקסיקו עלה רודריגס מהספסל לאחר כשעה, וזכה עם נבחרתו בקופה אמריקה בפעם השנייה ברציפות עם ניצחון 2-1 בסיום.
רודריגס היה שותף לכל ששת המשחקים של ארגנטינה בשלב הבתים של מוקדמות מונדיאל 1994, בהם התבוסה 5-0 לקולומביה, והעפיל עם הנבחרת למונדיאל 1994 בארצות הברית על אף שלא שותף בצמד משחקי הפלייאוף מול אוסטרליה. רודריגס זומן לסגל הנבחרת למונדיאל על ידי באסילה, אך היה לשחקן מחליף בלבד במהלך הטורניר. הופעתו היחידה של רודריגס בטורניר הייתה כשעלה בהרכב בהפסד 2-0 לבולגריה במשחק האחרון של שלב הבתים, בעקבות הרחקתו של דייגו מראדונה מהטורניר עקב שימוש בחומרים אסורים. ארגנטינה הודחה מהטורניר לאחר הפסד 3-2 לרומניה בשמינית הגמר.
בתום הטורניר סיים באסילה את תפקידו כמאמן הנבחרת, ובעקבותיו הסתיימה גם הקריירה הבינלאומית של רודריגס, שלא לבש עוד את מדי ארגנטינה לאחר המונדיאל. בסך הכול ערך רודריגס 29 הופעות במדי ארגנטינה, בהן כבש שני שערים.
תארים

אליפות צ'ילה (3): 1995, 1999, 2000
הגביע הצ'יליאני (2): 1998, 2000
אליפות ארגנטינה: 2001 (קלאוסורה)
גביע מרקוסור: 2001
קופה אמריקה (2): 1991, 1993
גביע הקונפדרציות: 1992
גביע ארטמיו פרנקי: 1993
הכדורגלן המצטיין של קופה אמריקה 1991
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1983 - 1988 | לנוס | ארגנטינהליגת המשנה הארגנטינאית | 92 | 17 |
| 1988/1989 | ולס סארספילד | ארגנטינהליגת העל הארגנטינאית | 27 | 4 |
| 1989/1990 | ארחנטינוס ג'וניורס | ארגנטינהליגת העל הארגנטינאית | 26 | 3 |
| 1990/1991 | סן לורנסו | ארגנטינהליגת העל הארגנטינאית | 27 | 6 |
| 1991/1992 | ספורטינג טולון | צרפתליגת העל הצרפתית | 27 | 12 |
| 1992/1993 | אטאלנטה | איטליהסרייה א' | 19 | 1 |
| 1993/1994 | אטאלנטה | איטליהסרייה א' | 1 | 0 |
| 1993/1994 | בורוסיה דורטמונד | גרמניהבונדסליגה | 6 | 0 |
| 1994/1995 | אטאלנטה | איטליהסרייה ב' | 10 | 1 |
| 1995 | אוניברסידד דה צ'ילה | צ'ילהליגת העל הצ'יליאנית | 14 | 4 |
| 1996 | אוניברסידד דה צ'ילה | צ'ילהליגת העל הצ'יליאנית | 21 | 6 |
| 1996/1997 | קלוב אמריקה | מקסיקוליגת העל המקסיקנית | 17 | 1 |
| 1997/1998 | קלוב אמריקה | מקסיקוליגת העל המקסיקנית | 31 | 5 |
| 1998 | אוניברסידד דה צ'ילה | צ'ילהליגת העל הצ'יליאנית | 38 | 5 |
| 1999 | אוניברסידד דה צ'ילה | צ'ילהליגת העל הצ'יליאנית | 28 | 5 |
| 2000 | אוניברסידד דה צ'ילה | צ'ילהליגת העל הצ'יליאנית | 23 | 2 |
| 2000/2001 | סן לורנסו | ארגנטינהליגת העל הארגנטינאית | 16 | 3 |
| 2001/2002 | סן לורנסו | ארגנטינהליגת העל הארגנטינאית | 24 | 5 |
| 2002/2003 | לנוס | ארגנטינהליגת העל הארגנטינאית | 11 | 2 |
| סך הכול בקריירה | סך הכול בקריירה | סך הכול בקריירה | 458 | 82 |
סטטיסטיקות > נבחרת לאומית

| נבחרת ארגנטינה> שנה | נבחרת ארגנטינה> הופעות | נבחרת ארגנטינה> שערים |
| --- | --- | --- |
| 1991 | 6 | 0 |
| 1992 | 6 | 1 |
| 1993 | 14 | 1 |
| 1994 | 3 | 0 |
| סה"כ | 29 | 2 |
לוברו מאייר

לוברו מאייר (בקרואטית: Lovro Majer; נולד ב-17 בינואר 1998 בזאגרב שבקרואטיה) הוא כדורגלן קרואטי המשחק בעמדת הקשר ההתקפי בקבוצת וולפסבורג ובנבחרת קרואטיה.
קריירת מועדונים

מאייר גדל במחלקות הנוער של פוסבינה זאגרב, קוסטושייה, דינמו זאגרב, נ.ק. דוברבה, נ.ק. טרנייה ולוקומוטיבה זאגרב. הוא ערך 53 הופעות ליגה במדי הקבוצה הבוגרת של לוקומוטיבה זאגרב במסגרת ליגת העל הקרואטית, בהן הבקיע 14 שערים.
ב-27 ביוני 2018 חתם מאייר בדינמו זאגרב מליגת העל הקרואטית. בסך הכל ערך 67 הופעות ליגה במדי המועדון, בהן הבקיע 13 שערים וזכה בשלוש אליפויות קרואטיה, פעם אחת בגביע הקרואטי ופעם אחת בסופר קאפ הקרואטי.
ב-26 באוגוסט 2021 חתם מאייר על חוזה לחמש עונות בסטאד רן מליגת העל הצרפתית. ב-29 באוגוסט ערך את הופעת הבכורה שלו במועדון, בהפסד 2-0 לאנז'ה במסגרת המחזור הרביעי בליגה לעונת 2021/2022. ב-20 בנובמבר הבקיע את שער הבכורה שלו במועדון, בניצחון 2-0 על מונפלייה במסגרת המחזור ה-14 בליגה. בעונתו הראשונה במועדון ערך 29 הופעות ליגה, בהן הבקיע שישה שערים.
ב-16 באוגוסט 2023 חתם בוולפסבורג מהבונדסליגה.
קריירה בינלאומית

ב-27 במאי 2017 ערך מאייר את הופעת הבכורה שלו בנבחרת קרואטיה, בניצחון 2-1 על נבחרת מקסיקו במשחק ידידות. ב-11 בנובמבר 2021 הבקיע את שערי הבכורה שלו בנבחרת, צמד שערים בניצחון 7-1 על נבחרת מלטה במסגרת מוקדמות מונדיאל 2022.
נכלל בסגל נבחרת קרואטיה לטורניר מונדיאל 2022.
נכלל בסגל נבחרת קרואטיה לטורניר יורו 2024.
תארים

אליפות קרואטיה (3): 2018/19, 2019/20, 2020/21
הגביע הקרואטי (1): 2020/21
הסופר קאפ הקרואטי (1): 2019/20
הערות שוליים

↑  "Predstavljamo: Lovro Majer באתר הרשמי של דינמו זאגרב, 27 ביוני 2018 (בקרואטית)
↑  Lovro Majer, nouveau meneur rennais ! באתר הרשמי של סטאד רן, 26 באוגוסט 2021 (בצרפתית)
↑  Croatia Squad בחשבון הטוויטר הרשמי של התאחדות הכדורגל הקרואטית, 9 בנובמבר 2022
↑  Croatia head coach Dalić presents preliminary EURO 2024 squad באתר הרשמי של פדרציית הכדורגל הקרואטית, 20 במאי 2024 (באנגלית)
| נבחרת קרואטיה – מונדיאל 2022 (מקום שלישי) |
| --- | --- | --- |
|  1 ליבאקוביץ' •  2 סטנישיץ' •  3 בארישיץ' •  4 פרישיץ' •  5 ארליץ' •  6 לוברן •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 גרביץ' • 13 ולאשיץ' •  14 ליבאיה • 15 פשאליץ' • 16 פטקוביץ' • 17 בודימיר • 18 אורשיץ' • 19 סוסה • 20 גברדיול • 21 וידה • 22 יוראנוביץ' • 23 איבושיץ' • 24 שוטאלו • 25 סוצ'יץ' • 26 יאקיץ' • מאמן: דאליץ' |  1 ליבאקוביץ' •  2 סטנישיץ' •  3 בארישיץ' •  4 פרישיץ' •  5 ארליץ' •  6 לוברן •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 גרביץ' • 13 ולאשיץ' •  14 ליבאיה • 15 פשאליץ' • 16 פטקוביץ' • 17 בודימיר • 18 אורשיץ' • 19 סוסה • 20 גברדיול • 21 וידה • 22 יוראנוביץ' • 23 איבושיץ' • 24 שוטאלו • 25 סוצ'יץ' • 26 יאקיץ' • מאמן: דאליץ' | קרואטיה |
| נבחרת קרואטיה – יורו 2024 |
| --- | --- | --- |
|  1 ליבאקוביץ' •  2 סטנישיץ' •  3 פונגרצ'יץ' •  4 גברדיול •  5 ארליץ' •  6 שוטאלו •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 לברוביץ' • 13 ולאשיץ' •  14 פרישיץ' • 15 מרי. פשאליץ' • 16 בודימיר • 17 פטקוביץ' • 18 איוואנושץ • 19 סוסה • 20 פיאצה • 21 וידה • 22 יוראנוביץ' • 23 איבושיץ' • 24 מרק. פשאליץ' • 25 סוצ'יץ' • 26 בטורינה • מאמן: דאליץ' |  1 ליבאקוביץ' •  2 סטנישיץ' •  3 פונגרצ'יץ' •  4 גברדיול •  5 ארליץ' •  6 שוטאלו •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 לברוביץ' • 13 ולאשיץ' •  14 פרישיץ' • 15 מרי. פשאליץ' • 16 בודימיר • 17 פטקוביץ' • 18 איוואנושץ • 19 סוסה • 20 פיאצה • 21 וידה • 22 יוראנוביץ' • 23 איבושיץ' • 24 מרק. פשאליץ' • 25 סוצ'יץ' • 26 בטורינה • מאמן: דאליץ' | קרואטיה |
לקסיקון

ערך זה עוסק באנציקלופדיה קומפקטית. אם התכוונתם למושג בבלשנות, ראו .
עמוד השער של "לקסיקון היסטורי כללי" בגרמנית משנת 1722
לעכסיקאן "כל הטבע" ביידיש (1900)
לקסיקון (מיוונית: λεξικόν – מושג שמשמעותו הבסיסית היא "מילון") או מילון אנציקלופדי הוא אנציקלופדיה קומפקטית, כזו שמסתכמת בכרך אחד, אם כי לעיתים כרך עבה למדי. לעיתים משמשת המילה כחלק משמה של אנציקלופדיה רחבת היקף.
מאפיינים

בדומה למילון ולאנציקלופדיה, מתאפיין גם הלקסיקון במיון לקסיקוגרפי, כלומר הערכים מופיעים בו בסדר אלפביתי עולה.
ההחלטה באיזו מילת מפתח לבחור לשם הספר (מילון, לקסיקון או אנציקלופדיה), תלויה גם ביומרנותו של המו"ל.
דוגמאות:
בשנת 1704 הוציא לאור ג'ון האריס את "לקסיקון טכניקום" (אנגלית: Lexicon technicum), שהיה לאנציקלופדיה הראשונה הערוכה בסדר אלפביתי.
"לקסיקון אישים" מאת דוד שחם (הוצאת ידיעות אחרונות, 2007): כרך עב כרס (1,005 עמודים), ובו יותר מ-8,000 ערכי אישים, בדרך כלל בני פסקה אחת, ובה תיאור תמציתי של האיש.
"סופר לקסיקון כרטא", בעריכת רימונה גרסון (הוצאת כרטא, 2005): כרך עב כרס (959 עמודים), ובו 12,000 ערכים, בדרך כלל בני פסקה אחת, בכל קשת הנושאים הנכללים באנציקלופדיה כללית. כשליש מהערכים מלווים באיורים. ההקדמה ללקסיקון משקפת את תפיסת עולמו של יוצרו, באומרה שהלקסיקון "שקול לכרכים מודפסים רבים שאבד עליהם הכלח".
בהוצאת "דביר" יצאה סדרה של לקסיקונים, כל אחד מהם מוקדש לנושא מסוים, כגון "לקסיקון דביר לשיפור הלשון" מאת ראובן סיון, לקסיקון דביר - עולם הדתות, ו"לקסיקון דביר לכימיה".
לקסיקון האישים של ארץ-ישראל: 1799–1948

| --- | --- |

שער הלקסיקון (עיצוב העטיפה: דוד טרטקובר)
 מידע כללי
 שפת המקור:  עברית
 סוגה:  לקסיקון
 נושא:  פלסטינים, ההיסטוריה של העם היהודי בארץ ישראל, היסטוריה של ארץ ישראל 
 הוצאה
 הוצאה:  עם עובד
 תאריך הוצאה:  1983
 מספר עמודים:  520
 עורך:  יעקב שביט, יעקב גולדשטיין, חיים באר
 קישורים חיצוניים
 הספרייה הלאומית:  000913866
 
לקסיקון האישים של ארץ ישראל: 1799–1948 הוא לקסיקון בעריכתם של יעקב שביט, יעקב גולדשטיין וחיים באר, שראה אור בהוצאת עם עובד בשנת 1983. הלקסיקון נכתב על ידי היסטוריונים וחוקרים. הוא מכיל מידע על כארבעת אלפים אישים שפעלו בארץ ישראל בין השנים 1799, שנת מסע נפוליאון בארץ ישראל, ו-1948, שנת הקמת מדינת ישראל.
העורכים ציינו בהקדמה: ”כברת־ארץ זו הקרויה ארץ־ישראל היא גיא־חזיון אנושי יחיד במינו בהיסטוריה האנושית. האנשים שחיו בה, לחמו עליה, שלטו בה, תרו אותה, חקרו את צפונותיה וביקרו בה הם מן הפסיפסים האנושיים המורכבים והנדירים בעולם כולו – אנשי היִשוב היהודי ויושבי הארץ הערבים, אנשי השלטון העות'מאני ופקידי המַנדט, עולי־רגל וצליינים, חוקרים ונוסעים, ובהם רוסים, בריטים, גרמנים, צרפתים ואמריקאים, וכן בני העדות הקטנות – שומרונים, בהאים, דרוזים, צ'רקסים, ארמנים ואתיופים ועוד”.
לשם הכנתו של הלקסיקון נעשתה מלאכת חיפוש, מחקר ואיסוף מידע, ובה השתתפו ההיסטוריונים והחוקרים האלה: שולמית אליאש, גאולה בת-יהודה רפאל, עמנואל גיל, פסח גני, יפה וייסמן, גדעון טורי, יהודה כהן, תמר כץ-פריימן, עדאל מנאע, יוסף נבו, יעקב (יואל) עמרמי, ישראל פריידין, נירה צפריר, דוד קושניר, אלי שאלתיאל ודוד שביט. השתתפו בכתיבת הערכים דן אלטבאואר, ישראל ברטל, רון ברטור, יובל דרור, שאול הון, מיכאל לוין, מנחם לוין, רזיאל ממט, צבי פרנק, בנימים צדקה, מחמוד עבאסי, פאיז עזאם, תום שגב, אבי שושני ואורי שטנדל.
הערות שוליים

↑  עמ' 6.
לוחמה בלתי מוגבלת

לוחמה בלתי מוגבלת (超限战) הוא ספר על אסטרטגיה צבאית שנכתב בשנת 1999 על ידי שני קולונלים בצבא השחרור העממי, קיאו ליאנג (乔良) וונג שיאנגסי (王湘王湘).
הספר עוסק באופן שבו מדינה כמו סין יכולה להביס יריב חזק טכנולוגית (כמו ארצות הברית) במגוון אמצעים במקום להתמקד בעימות צבאי ישיר. בין השיטות שנמנות בספר, על מנת לעקוף פעולה צבאית ישירה: שימוש במשפט הבינלאומי (ראו לחימה משפטית), טרור, ולוחמה כלכלית במגוון דרכים.
תרגום הספר לאנגלית

תרגום הספר לאנגלית הועלה לאינטרנט על ידי שירות לשידור בשנת 1999. על פי דיווחים, האקדמיה הימית של ארצות הברית פנתה למחברים בבקשה לתרגום הספר.[דרוש מקור]
בהמשך תורגם הספר על ידי הוצאת הספרים הבלתי מוכרת, פנמה מו"ל, תחת הכותרת "תוכנית האב של סין להרוס את אמריקה", בצירוף תמונה של הפיגוע במגדלי התאומים (1993) על העטיפה.
תוספות אלה נחשבו כפרשנויות שגויות של הטקסט, ולא נועדו על ידי המחברים המקוריים. תרגום לצרפתית פורסם בשנת 2003.
הטקסט צוטט על ידי ממשלת ארצות הברית, למשל באתר צבאי מאת ג'יימס פרי שמציין:
בפברואר 1999 הוציאה בית הספר לספרות ואמנויות PLA לוחמה בלתי מוגבלת, ספר שנכתב על ידי שני קצינים פוליטיים בחיל האוויר של ה- PLA, קולונל בכיר קיאו ליאנג והקולג 'הבכיר וואנג שיאנגסי. מקום הפרסום והביקורות המפוארות על הספר בפרסומים רשמיים העלו כי לוחמה בלתי מוגבלת נהנתה מתמיכה של כמה גורמים מהנהגת ה-PLA. העיתונות המערבית ציטטה קטעים סנסציוניים שונים מהספר ותיארה אותו בהפרזה. הספר לא היה תוכנית ל"מלחמה מלוכלכת "נגד המערב אלא קריאה לחשיבה חדשנית על לוחמה עתידית.
החולשות של ארצות הברית

הספר טוען כי חולשתה העיקרית של ארצות הברית בעניינים צבאיים נטועה בעובדה שארצות הברית רואה את התפתחות הכוח הצבאי אך ורק באספקט הטכנולוגי. עוד טוען הספר כי תורת הלחימה של ארצות הברית מתפתחת מכיוון שהטכנולוגיה החדשה מאפשרת יכולות חדשות. מכיוון שכך, הספר טוען כי ארצות הברית אינה לוקחת בחשבון את התמונה הרחבה יותר של האסטרטגיה הצבאית, הכוללת גורמים משפטיים וכלכליים נבדלים. הספר ממשיך לטעון שארצות הברית חשופה להתקפות בתחומים אלה.
שיטות התקפה אלטרנטיביות

הספר מציין כי הפגיעה בכוחו של היריב יכולה להתבצע במספר דרכים שונות מעימות צבאי ישיר. על פי הכתוב, לשיטות אלטרנטיביות אלו "יש כוח הרסני זהה ואף גדול יותר מאשר לוחמה צבאית, והם כבר הניבו איומים חמורים לביטחון הלאומי בעבר."
שיטות התקפה אלטרנטיביות > לוחמה משפטית

לוחמה משפטית או פעולה פוליטית באמצעות ארגונים על-לאומיים או לא-ממשלתיים יכולים להוביל לשינוי מדיניות שלא יהיה אפשרי אחרת. בגלל האופי הבינלאומי של העולם המודרני ואקטיביזם, קל יותר למדינות להשפיע על המדיניות במדינות אחרות באמצעות הליכים חקיקתיים.
שיטות התקפה אלטרנטיביות > לוחמה כלכלית

בשל האופי המרושת של הכלכלה העולמית, מדינות יכולות לגרום נזק קשה לכלכלות של מדינות אחרות מבלי לנקוט בפעולה פוגענית בהיבט פיזי-לוחמני כלשהו.
שיטות התקפה אלטרנטיביות > לוחמת רשת

אחת החלופות הנוספות בספר הוא הרעיון המוכר של לוחמת רשת. רשתות הופכות לחשובות יותר ויותר לא רק להחלפת נתונים. אלא גם לתחבורה, למוסדות פיננסיים ולתקשורת. התקפות המשתקות רשתות יכולות לפגוע בקלות בתחומי חיים רבים. דוגמה אחת ללוחמת רשת יכולה להיות כיבוי רשת המספקת חשמל. אם יש פגיעה משמעותית ברשת החשמל כתוצאה מהתקפה, עלולים להופיע הפסקות חשמל מסיביות, דבר המסב נזק לתעשייה, לרפואה מונעת ולכל שאר תחומי החיים.
שיטות התקפה אלטרנטיביות > טרור

אפשרות נוספת המצוינת בספר כחלק מהמושג "לוחמה בלתי מוגבלת" הוא טרור, שיכולה להיות בעלת השפעות מרחיקות לכת על הרווחה הלאומית. דבר הבא לידי ביטוי במשבר הכלכלי שבעקבות פיגועי הטרור נגד ארצות הברית, או באמצעי הביטחון הנרחבים שננקטו לאחר אותן פיגועים. הטרור מכרסם בתחושת הביטחון והרווחה של האומה, גם אם ההשפעות הישירות של ההתקפות נוגעות רק לאחוז דקה מהאוכלוסייה.
הגנה על הטיעונים ללוחמה בלתי מוגבלת

הכותבים מציינים כי מנטליות מיושנת הרואות בפעולה צבאית את הפעולה הפוגענית היחידה אינן מספקות לאור טווח האיומים החדש. במקום זאת, המחברים תומכים בהקמת כוח מרוכז בכל ההיבטים הקשורים לאינטרס הלאומי. יתר על כן, בהתחשב בסוג זה של כוח מרוכז, יש צורך שיהיה גם סוג זה של כוח שיהפוך לאמצעי שניתן להשתמש בו לצורך פעולות בפועל. בניגוד לשיטות הלחימה שיושמו במלחמות עבר, הכותבים מציעים לשלב את כל הממדים והשיטות בתחומים צבאיים ולא צבאיים כדי לבצע לוחמה.
השלכות

הכותבים מציינים כי מגוון האפשרויות החדש בשילוב העלייה בעלות (הפוליטית והכספית כאחד) של ניהול לוחמה מסורתית מביא לדומיננטיות הגוברת של האלטרנטיבות החדשות לפעולה צבאית מסורתית. מדינה שאינה שומרת על אזהרות אלה נמצאת במצב קשה.